CELEX: 32010D0148
Language: bg
Date: 2010-03-05 00:00:00
Title: 2010/148/ЕС: Решение на Комисията от 5 март 2010 година относно финансово участие на Съюза за спешните мерки за борба с инфлуенцата по птиците в Чешката република, Германия, Испания, Франция и Италия през 2009 г. (нотифицирано под номер C(2010) 1172)

10.3.2010   
            
            
               BG
            
            
               Официален вестник на Европейския съюз
            
            
               L 60/22
            
         РЕШЕНИЕ НА КОМИСИЯТА
   от 5 март 2010 година
   относно финансово участие на Съюза за спешните мерки за борба с инфлуенцата по птиците в Чешката република, Германия, Испания, Франция и Италия през 2009 г.
   (нотифицирано под номер C(2010) 1172)
   (само текстовете на испански, италиански, немски, френски и чешки език са автентични)
   (2010/148/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2009/470/ЕО на Съвета от 25 май 2009 г. относно разходите във ветеринарната област (1), и по-специално член 4, параграф 2 от него,
   като има предвид, че:
   
               (1)
            
            
               Инфлуенцата по птиците е инфекциозно вирусно заболяване по домашните птици и другите птици, отглеждани в затворени помещения, което има сериозни последици за рентабилността на птицевъдството и което причинява смущения в търговията в рамките на Съюза и в износа към трети държави.
            
         
               (2)
            
            
               В случай на поява на огнище на инфлуенца по птиците съществува риск болестотворният агент да се разпространи както в други птицевъдни стопанства в засегнатата държава-членка, така и в други държави-членки и в трети държави чрез търговията с живи птици или продукти от тях.
            
         
               (3)
            
            
               С Директива 2005/94/ЕО на Съвета (2) относно мерки на Съюза за борба с инфлуенцата по птиците се предвиждат мерки, които трябва да бъдат приложени спешно и незабавно от държавите-членки в случай на поява на огнище на болестта, за да се предотврати по-нататъшното разпространение на вируса.
            
         
               (4)
            
            
               С Решение 2009/470/ЕО се определят процедурите, уреждащи финансовото участие на Съюза при изпълнението на конкретни ветеринарни мерки, включително спешни мерки. Съгласно член 4, параграф 2 от посоченото решение държавите-членки се ползват от финансово участие в разходите по някои мерки за ликвидиране на инфлуенцата по птиците.
            
         
               (5)
            
            
               В член 4, параграф 3, първо и второ тире от Решение 2009/470/ЕО се установяват правила за процента от направените от държавите-членки разходи, който може да се покрие от финансовото участие на Съюза.
            
         
               (6)
            
            
               Изплащането на финансовото участие на Съюза за спешните мерки за ликвидиране на инфлуенцата по птиците се подчинява на условията, определени в Регламент (ЕО) № 349/2005 на Комисията от 28 февруари 2005 г. за определянето на правила относно финансирането от Общността на спешни мерки и на кампанията за борба с някои болести по животните съгласно Решение 90/424/ЕИО на Съвета (3).
            
         
               (7)
            
            
               Огнища на инфлуенца по птиците възникнаха в Чешката република, Германия, Испания, Франция и Италия през 2009 г. Чешката република, Германия, Испания, Франция и Италия предприеха мерки в съответствие с Директива 2005/94/ЕО за борба с тези огнища.
            
         
               (8)
            
            
               Властите в Чешката република, Германия, Испания, Франция и Италия успяха да докажат чрез доклади, предоставени на Постоянния комитет по хранителната верига и здравето на животните, както и чрез непрекъснатото предоставяне на информация относно развитието на ситуацията, свързана с болестта, че са приложили ефективно предвидените в Директива 2005/94/ЕО мерки за борба, целящи бързото ограничаване на болестта.
            
         
               (9)
            
            
               Следователно властите в Чешката република, Германия, Испания, Франция и Италия са изпълнили всички техни технически и административни задължения по отношение на мерките, предвидени в член 4, параграф 2 от Решение 2009/470/ЕО и член 6 от Регламент (ЕО) № 349/2005.
            
         
               (10)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Финансово участие на Съюза по отношение на Чешката република, Германия, Испания, Франция и Италия
   На Чешката република, Германия, Испания, Франция и Италия може да се предостави финансово участие на Съюза за разходите, направени от тези държави-членки за предприемане на мерките съгласно член 4, параграфи 2 и 3 от Решение 2009/470/ЕО за борба с инфлуенцата по птиците в Чешката република, Германия, Испания, Франция и Италия през 2009 г.
   Член 2
   Адресат
   Адресати на настоящото решение са Чешката република, Федерална република Германия, Кралство Испания, Френската република и Италианската република.
   
      Съставено в Брюксел на 5 март 2010 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 155, 18.6.2009 г., стр. 30.
   
      (2)  ОВ L 10, 14.1.2006 г., стр. 16.
   
      (3)  ОВ L 55, 1.3.2005 г., стр. 12.